b'\n_START_ARTICLE_\nShorea mujongensis\n_START_SECTION_\nPaplitimas\n_START_PARAGRAPH_\nNat\xc5\xabraliai paplitusi Pietry\xc4\x8di\xc5\xb3 Azijoje - Borneo salos \xc5\xa1iaur\xc4\x97s rytuose, \xc4\xafskaitant Hose kalnus (Hose Mountains). Arba tai Brun\xc4\x97juje, Malaizijos Saravako, Sabacho ir Indonezijos Ryt\xc5\xb3 Kalimantano valstijose.\n_START_SECTION_\nAugimviet\xc4\x97s\n_START_PARAGRAPH_\nAuga mi\xc5\xa1riuose sparnenini\xc5\xb3 med\xc5\xbei\xc5\xb3 mi\xc5\xa1kuose, \xc5\xbeemose iki 1100 m auk\xc5\xa1\xc4\x8dio altitud\xc4\x97se ant kalv\xc5\xb3 vir\xc5\xa1\xc5\xabni\xc5\xb3 bei j\xc5\xb3 \xc5\xa1lait\xc5\xb3 derlingame ugnikalni\xc5\xb3 dirvo\xc5\xbeemyje.\n_START_SECTION_\nMatmenys\n_START_PARAGRAPH_\nTai vieni auk\xc5\xa1\xc4\x8diausiai augan\xc4\x8di\xc5\xb3 Azijoje med\xc5\xbei\xc5\xb3 r\xc5\xab\xc5\xa1i\xc5\xb3 ir mi\xc5\xa1ko med\xc5\xbei\xc5\xb3 vir\xc5\xa1utin\xc4\x97s pakopos medis. U\xc5\xbeauga apie 82 m auk\xc5\xa1\xc4\x8dio ir apie 217 cm skersmens kamienu.\n_START_SECTION_\nPo\xc5\xbeymiai\n_START_PARAGRAPH_\nKamienas sakuotas. Prielapiai nukrenta anksti. Lapai elipsi\xc5\xa1kos ar kiau\xc5\xa1ini\xc5\xa1kos formos su smail\xc4\x97jan\xc4\x8diu lapo galu. \xc5\xbdiedai ro\xc5\xbeiniai, rausvi 11 mm skersmens - \xc5\xa1luotel\xc4\x97se. Vaisiai 13 mm ilgio, rausvi su trimis, penkiais 50 mm ilgio sparneliais. Vaisiai i\xc5\xa1ne\xc5\xa1iojami v\xc4\x97jo.\n_START_SECTION_\nPavadinimai\n_START_PARAGRAPH_\nMokslinio, lotyn\xc5\xb3 kalba r\xc5\xab\xc5\xa1ies pavadinimo autorius Peter Shaw Ashton gim\xc4\x99s 1934 metais. Borneo saloje ji vadinama Selangan kuning, Seraya kuning pavadinimais.\n_START_SECTION_\nPanaudojimas\n_START_PARAGRAPH_\nNaudojama d\xc4\x97l vertingos medienos.'